open-index/open-wikipedia-markdown huggingface dataset:
Ίκαρος Ηλείας

Ο **Ίκαρος** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 10 μέτρων.

## Γεωγραφικά - ιστορικά στοιχεία
Ο Ίκαρος βρίσκεται δίπλα στα βορειοδυτικά παράλια της Πελοποννήσου και τον κόλπο της Κυλλήνης, σε απόσταση 10 χιλιομέτρων Δ.-ΝΔ. από τα Λεχαινά (έδρα του δήμου) και 4 χιλιομέτρων Α.-ΝΑ. από την Κυλλήνη. Το χωριό είναι κτισμένο ανάμεσα στην Κάτω Παναγιά (ΒΔ.) και το Νεοχώρι (ΝΑ.) ενώ στην βόρεια άκρη του περνά η επαρχιακή οδός Ανδραβίδας - Κυλλήνης. Στα νοτιοδυτικά του είναι η Μονή Βλαχερνών που χρονολογείται στον 9ο αιώνα. Την περίοδο της φραγκοκρατίας λειτουργούσε ως καθολική μονή, τον 17ο αιώνα έγινε ξανά ορθόδοξο και κατά την τουρκοκρατία καταστράφηκε αρκετές φορές. Έχει ανακαινισθεί και παράλληλα λειτουργεί ως οίκος ευγηρίας. Το καθολικό της μονής έχει κηρυχθεί αρχαίο μνημείο, είναι τρίκλιτη βασιλική με εξωνάρθηκα, εσωνάρθηκα, υπερώο και έχει ξύλινη στέγη. Διασώζονται τοιχογραφίες και η φορητή εικόνα της Παναγίας Bλαχέρνας. 

Ως ξεχωριστός οικισμός αναφέρεται επίσημα το 1971  να απογράφεται στην τότε κοινότητα Κάτω Παναγίας. Σύμφωνα με το Σχέδιο Καλλικράτης μαζί με την Κάτω Παναγία και τη Μονή Βλαχερνών αποτελούν την τοπική κοινότητα Κάτω Παναγίας και σύμφωνα με την απογραφή 2011 έχει πληθυσμό 522 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Σαμί Μπεϊρούν

Ο **Σαμί Μπεϊρούν** (*[[λατινικό αλφάβητο]] : Sami Beyroun*), είναι παλαίμαχος Λιβανέζος αθλητής των χιονοδρομιών-σκιέρ.

Εκπροσώπησε τον Λίβανο στους Χειμερινούς Ολυμπιακούς Αγώνες του 1964 στο  Ίνσμπρουκ της Αυστρίας. Ο Μπεϊρούν πήρε μέρος σε τρία αγωνίσματα, στο σλάλομ, το γιγάντιο σλάλομ και κατάβαση χωρίς ιδιαίτερη επιτυχία. 

## Παραπομπές


Κατηγορία:Λιβανέζοι αθλητές των χιονοδρομιών
Κουρνάτ ας Σαουντά

Το **Κουρνάτ ας Σαουντά** (αραβικά: *القرنة السوداء - Qurnat as Sawdā*) είναι το υψηλότερο όρος στο Λίβανο και την περιοχή του Λεβάντε, σε ύψος 3.088 μέτρα πάνω από την επιφάνεια της θάλασσας. Βρίσκεται στην Οροσειρά του Λιβάνου, κοντά στην πόλη Μπσαρί του Βόρειου Λιβάνου, 30 χιλιόμετρα νοτιοανατολικά της Τρίπολης. Πήρε την ονομασία «Η Μαύρη Κορυφή» από το πολυετές χιόνι, που κάθε τέλος καλοκαιριού γίνεται σκούρο, έως ότου καλυφθεί από το χιόνι της επόμενης χρονιάς.

Η αρχική σημασία του Κουρνάτ ας Σαουντά (*ܩܪܢܬ ܣܗܕ̈ܐ*) στα αραμαϊκά συριακά σημαίνει «βουνό των μαρτύρων» και σχετίζεται με την μαμελουκική επίθεση που δέχτηκε η χριστιανική περιοχή του Μπσαρί κατά τον 13ο αιώνα και με εκείνους που σκοτώθηκαν στο βουνό προσπαθώντας να ξεφύγουν από την ισλαμική εισβολή. Αργότερα, όταν οι Λιβανέζοι Χριστιανοί έπαψαν να ομιλούν την συριακή γλώσσα, η σημασία ξεχάστηκε όμως το όνομα του βουνού παρέμεινε το ίδιο, όπως και τα περισσότερα ονόματα των κοντινών χωριών.

Στους πρόποδες του βουνού βρίσκεται ένα κεδρόδασος (*Cedrus libani*), από το οποίο είναι ο ορατό το Όρος Σανίν, το Όρος Ερμών και η Βηρυτός.

## Παραπομπές


Κατηγορία:Βουνά της Ασίας
Κατηγορία:Γεωγραφία του Λιβάνου
Ψηλή Ράχη Ηλείας

Η **Ψηλή Ράχη** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 47 μέτρα. Βρίσκεται δίπλα στα βορειοδυτικά παράλια της Πελοποννήσου απέναντι από τη Ζάκυνθο, σε απόσταση περίπου 16 χιλιόμετρα Δ.-ΝΔ. από τα Λεχαινά (έδρα του δήμου) και 7 χιλιόμετρα Ν.-ΝΔ. από την Κυλλήνη. Ως ξεχωριστός οικισμός αναφέρεται επίσημα για πρώτη φορά το 1991 να προσαρτάται στον τότε κοινότητα Κάστρου. Σύμφωνα με το Σχέδιο Καλλικράτης μαζί με το Κάστρο, την Ανάληψη, το Καραβάκι, τα Λουτρά Κυλλήνης και την Καλαμιά αποτελούν την τοπική κοινότητα Κάστρου που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 4 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Γιάννης Ιατρούδης

Ο **Γιάννης Ιατρούδης** (γενν. στις 2 Φεβρουαρίου 1999) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος μέσος και επιθετικός στην Παναχαϊκή.

## Σταδιοδρομία σε συλλόγους

### Εργοτέλης
Ο Ιατρούδης αναδείχθηκε από τις ακαδημίες νέων του Εργοτέλη και έκανε το ντεμπούτο του με την πρώτη ομάδα εναντίον του Πανσερραϊκού, την πρώτη αγωνιστική του Κυπέλλου Ελλάδας 2017-18. Κατάφερε να εντυπωσιάσει κατά την πρώτη του σεζόν με τον σύλλογο στη Φούτμπολ Λιγκ 2017-18, με 3 γκολ σε 22 εμφανίσεις, κυρίως ως αλλαγή. 

Ο Ιατρούδης διατήρησε την καλή του φόρμα κατά τη διάρκεια της επόμενης σεζόν, σκοράροντας δύο φορές κατά τη διάρκεια του πρώτου αγώνα της νέας σεζόν εναντίον του Ερμή Αμυνταίου στο Κύπελλο Ελλάδας 2018-19. Σημείωσε το τρίτο γκολ του στη διοργάνωση τη δεύτερη αγωνιστική της φάσης των ομίλων, ισοφαρίζοντας τον αγώνα κατά τη διάρκεια της εντός έδρας ήττας με 1-2 εναντίον του ΠΑΟΚ. Έπαιξε καθοριστικό ρόλο στην εντυπωσιακή εκστρατεία του Εργοτέλη στους προημιτελικούς του Κυπέλλου (ο πρώτος από το 1986), σκοράροντας εναντίον όλων των αντιπάλων της Σούπερ Λιγκ που αντιμετώπιζε ο σύλλογος, προτού αποκλειστεί τελικά από τον Αστέρα Τρίπολης με συνολικό σκορ 5-1 (ο Ιατρούδης σημείωσε το μοναδικό γκολ του Εργοτέλη). Με το τέλος της διοργάνωσης αναδείχθηκε ο κορυφαίος σκόρερ της.

### ΑΕΚ
Στις 7 Αυγούστου 2020, η ΑΕΚ ανακοίνωσε την απόκτηση του Ιατρούδη, με τετραετές συμβόλαιο.

## Εθνική ομάδα
Κλήθηκε στην Εθνική Ελλάδας U21 για τους φιλικούς αγώνες εναντίον της Σλοβακίας και του Μαυροβουνίου τον Μάρτιο του 2019. Έκανε το ντεμπούτο του εναντίον της Σλοβακίας.

## Διακρίσεις

### Ατομικές

* Βραβείο Καλύτερου Νέου Ποδοσφαιριστή Φούτμπολ Λιγκ: 2018-19.

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές ΦΚ Φόλενταμ
Κατηγορία:Ξένοι ποδοσφαιριστές στην Ολλανδία
Ψηλή Ράχη (αποσαφήνιση)

Με το όνομα **Ψηλή Ράχη** αναφέρονται τα παρακάτω χωριά της Ελλάδας:  

* Ψηλή Ράχη Αρκαδίας στον Δήμο Τρίπολης
* Υψηλή Ράχη Αχαΐας στον Δήμο Δυτικής Αχαΐας
* Υψηλή Ράχη Δράμας ή Ψηλή Ράχη στον Δήμο Παρανεστίου
* Ψηλή Ράχη Ηλείας στον Δήμο Ανδραβίδας - Κυλλήνης
* Ψηλή Ράχη Μεσσηνίας στον Δήμο Μεσσήνης

Καθώς και ο εγκαταλελειμμένος οικισμός:  

* Ψηλή Ράχη Σερρών στον Δήμο Σιντικής

## Παραπομπές


Κατηγορία:Αποσαφηνίσεις ελληνικών τοπωνυμίων
Καταρράχι Ηλείας

Το **Καταρράχι** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 2 μέτρα. Βρίσκεται κοντά στα βορειοδυτικά παράλια της Πελοποννήσου και νοτιοδυτικά της λιμνοθάλασσας Κοτυχίου και απέχει 5 χλμ. Β.-ΒΔ. από τα Λεχαινά (έδρα του δήμου). Ως ξεχωριστός οικισμός αναφέρεται επίσημα το 1971 να απογράφεται στον τότε δήμο Λεχαινών. Σύμφωνα με το Σχέδιο Καλλικράτης μαζί με τα Λεχαινά, τους Αγίους Θεοδώρους και τον Άγιο Παντελεήμονα αποτελούν τη δημοτική κοινότητα Λεχαινών που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 55 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Εθνικό Πάρκο υγροτόπων Κοτυχίου Στροφυλιάς
Λουίζα Σοφία του Σλέσβιχ-Χόλσταϊν-Σόντερμπουργκ-Αουγκούστενμπουργκ

Η **Λουίζα Σοφία** (γερμ. *Louise Sophie von Schleswig-Holstein-Sonderburg-Augustenburg*, 8 Απριλίου 1866 - 28 Απριλίου 1952) του Οίκου του Σλέσβιχ-Χόλσταϊν-Σόντερμπουργκ-Αουγκούστενμπουργκ ήταν πριγκίπισσα του Σλέσβιχ-Χόλσταϊν-Σόντερμπουργκ-Αουγκούστενμπουργκ και με το γάμο της έγινε πριγκίπισσα της Πρωσίας.

## Βιογραφία
Η *Θεοδώρα Λουίζα Σοφία Αδελαΐδα Ερριέττα Αμαλία* γεννήθηκε στις 8 Απριλίου 1866 στο Κίελο, και ήταν το έκτο παιδί και η τρίτη κόρη του Φρειδερίκου Η΄ του Σλέσβιχ-Χόλσταϊν και της Αδελαΐδας του Χοενλόε-Λάνγκενμπουργκ.

Στις 24 Ιουνίου 1889 παντρεύτηκε το Φρειδερίκο Λεοπόλδο της Πρωσίας στο Παλάτι Σαρλόττενμπουργκ. Απέκτησαν τέσσερα παιδιά:
*Βικτωρία Μαργαρίτα (1890 - 1923), παντρεύτηκε τον Ερρίκο ΛΓ΄ του Ρόυς-Καίστριτς, απέκτησαν 2 παιδιά.
*Φρειδερίκος Σιγισμούνδος (1891 - 1927), παντρεύτηκε τη *Μαρία Λουίζα* Δάγμαρ Ματθίλδη Καρλόττα του Σάουμπουργκ-Λίππε, απέκτησαν 2 παιδιά.
*Φρειδερίκος Κάρολος (1893 - 1917), πέθανε κατά τον Α΄ Παγκόσμιο Πόλεμο.
*Φραγκίσκος Ιωσήφ Όσκαρ Ερνέστος Πατρίκιος *Φρειδερίκος Λεοπόλδος* (1895 - 1959).

Πέθανε στις 28 Απριλίου 1952 στο Μπαντ Ναουχάιμ της Έσσης σε ηλικία 86 ετών. Είναι θαμμένη στο Κοιμητήριο του Μπαντ Ναουχάιμ.

## Παραπομπές


Κατηγορία:Οίκος των Χοεντσόλερν
Κατηγορία:Γερμανοί ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ
Ανάληψη Γερακίου Ηλείας

Η **Ανάληψη** είναι ημιορεινός οικισμός της Ηλείας στην Περιφερειακή Ενότητα Ηλείας σε υψόμετρο 310 μέτρα. Βρίσκεται νότια της τεχνικής λίμνης του Πηνειού σε απόσταση 8 χλμ. Α.-ΒΑ. από την Αμαλιάδα (έδρα του δήμου) και 4 χλμ. Α.-ΒΑ. από το Γεράκι. Η παλιά ονομασία ήταν *Τερόν* και έτσι αναφέρεται το 1908 στο ΦΕΚ 28Α - 08/02/1908 να προσαρτάται στον τότε δήμο Πηνειΐων. Το 1955 με το ΦΕΚ 287Α - 10/10/1955 μετονομάστηκε σε *Ανάληψις*. Σύμφωνα με το Σχέδιο Καλλικράτης μαζί με το Γεράκι αποτελούν την τοπική κοινότητα Γερακίου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 113 κατοίκους.
## Πληθυσμός

## Σημείωση
Στην Ηλεία και τον δήμο Ανδραβίδας - Κυλλήνης υπάρχει ο συνώνυμος οικισμός Ανάληψη Κάστρου Ηλείας

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Βαχίντ Σελίμοβιτς

Ο **Βαχίντ Σελίμοβιτς** (σερβικά: *Vahid Selimović*, κυριλλικά: Вахид Селимовић, γενν. στις 3 Απριλίου 1997) είναι Λουξεμβούργιος επαγγελματίας ποδοσφαιριστής με βοσνιακή καταγωγή. Αγωνίζεται ως κεντρικός αμυντικός για τον ΟΦΗ.

Γεννήθηκε στο Λουξεμβούργο, υπήρξε διεθνής με τη Σερβία σε επίπεδο νέων, αλλά εκπροσώπησε την Εθνική Λουξεμβούργου σε επίπεδο ανδρών.

## Σταδιοδρομία σε συλλόγους
Ο Σελίμοβιτς εντάχθηκε στην ακαδημία νέων της Μετς σε ηλικία 8 ετών το 2005 και πέρασε ολόκληρη τη νεανική σταδιοδρομία σε αυτή, υπογράφοντας το πρώτο επαγγελματικό του συμβόλαιο 11 χρόνια αργότερα, στις 4 Ιουλίου 2016. Ο Σελίμοβιτς έκανε το επαγγελματικό ντεμπούτο του με την ομάδα στην ήττα με 1-0 εναντίον της Ανζέ για το Λιγκ Καπ Γαλλίας στις 12 Δεκεμβρίου 2017. Έκανε το ντεμπούτο του στη Λιγκ 1 στη νίκη με 3-1 επί της Μονπελιέ στις 16 Δεκεμβρίου 2017.

Τον Ιανουάριο του 2019, υπέγραψε διετές συμβόλαιο με τον Απόλλωνα Λεμεσού.

Στις 12 Αυγούστου 2020, ο ΟΦΗ ανακοίνωσε την απόκτηση του Σελίμοβιτς με τριετές συμβόλαιο.

## Εθνική ομάδα
Ο Σελίμοβιτς γεννήθηκε στο Λουξεμβούργο και είναι σερβικής και βοσνιακής καταγωγής. Έκανε το ντεμπούτο του για την Εθνική Σερβίας U19 σε μία φιλική νίκη με 2-0 επί της Βουλγαρίας U19.

Ο Σελίμοβιτς άλλαξε την επιλεξιμότητα του για την Εθνική Λουξεμβούργου το 2019 και έλαβε την πρώτη του κλήση στην ομάδα τον Ιούνιο του ίδιου έτους. Έκανε το ντεμπούτο του στις 2 Ιουνίου, στον φιλικό αγώνα εναντίον της Μαδαγασκάρης.

## Προσωπική ζωή
Ο πατέρας του Νέντζιμπ Σελίμοβιτς είναι προπονητής ποδοσφαίρου, ο οποίος έχει εργαστεί σε διάφορες ομάδες της Β' κατηγορίας Λουξεμβούργου (μεταξύ των οποίων, οι Μπλου Μπόις Μούλενμπαχ, ΟΝΑ Στράσεν, Χέσπερανγκε).

## Παραπομπές


## Εξωτερικοί σύνδεσμοι
* 
* Προφίλ στο LFP.fr 
* Προφίλ στο fcmetz.com
* Προφίλ στο Transfermarkt.com

Κατηγορία:Λουξεμβούργιοι ποδοσφαιριστές
Κατηγορία:Σέρβοι ποδοσφαιριστές
Κατηγορία:Λουξεμβούργιοι σερβικής καταγωγής
Κατηγορία:Λουξεμβούργιοι με καταγωγή από τη Βοσνία και Ερζεγοβίνη
Κατηγορία:Σέρβοι με καταγωγή από τη Βοσνία και Ερζεγοβίνη
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σερβίας Κ19
Κατηγορία:Ποδοσφαιριστές Εθνικής Λουξεμβούργου
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Σέρβοι ποδοσφαιριστές στο εξωτερικό
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Μεγάλο Πεύκο Ηλείας

Το **Μεγάλο Πεύκο** ή **Μέγα Πεύκο** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 3 μέτρων.

## Γενικά στοιχεία
Το Μεγάλο Πεύκο δίπλα στα βορειοδυτικά παράλια της Πελοποννήσου, βόρεια από τη λιμνοθάλασσα Κοτυχίου και νοτιοδυτικά από τη λίμνη - έλος Λάμια. Απέχει 19 χιλιόμετρα βορειοανατολικά από τα Λεχαινά (έδρα του δήμου) και 4 χιλιόμετρα βορειοδυτικά από τη Βάρδα. Η παλιά του ονομασία είναι *Παλουκαίικα* και έτσι αναφέρεται επίσημα για πρώτη φορά το 1940 να προσαρτάται στην τότε κοινότητα Μανωλάδος, ενώ το 1959 με το ΦΕΚ 5Α - 07/01/1959 μετονομάστηκε σε Μέγα Πεύκον. Σύμφωνα με το Σχέδιο Καλλικράτης ανήκει στην τοπική κοινότητα Μανωλάδος που υπάγεται στη δημοτική ενότητα Βουπρασίας του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 54 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Δήμος Βουπρασίας
Κατηγορία:Εθνικό Πάρκο υγροτόπων Κοτυχίου Στροφυλιάς
Δημήτρης Χριστοδούλου (αποσαφήνιση)

Με την ονομασία **Δημήτρης Χριστοδούλου** ή **Δημήτριος Χριστοδούλου** μπορεί να προσδιορίζονται οι εξής:
* Δημήτρης Χριστοδούλου, Έλληνας συγγραφέας, ποιητής και στιχουργός
* Δημήτρης Χριστοδούλου (πολιτικός), Ελληνοκύπριος πολιτικός
* Δημήτριος Χριστοδούλου, Έλληνας μαθηματικός και φυσικός
Κοττέικα Ηλείας

Τα **Κοττέικα** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 81 μέτρων, σε απόσταση 12 χιλιομέτρων Α.-ΒΑ. από τα Λεχαινά (έδρα του δήμου) και 13 χιλιομέτρων Ν. από τη Βάρδα. Είναι ανάμεσα στους οικισμούς Άνω Κουρτέσι, Μέλισσα και Άγιοι Θεόδωροι. Ως ξεχωριστός οικισμός αναφέρεται επίσημα για πρώτη φορά το 1991 να προσαρτάται στην τότε κοινότητα Κουρτεσίου. Σύμφωνα με το Σχέδιο Καλλικράτης μαζί με το Κουρτέσι και το Άνω Κουρτέσι αποτελούν την τοπική κοινότητα Κουρτεσίου που υπάγεται στη δημοτική ενότητα Βουπρασίας του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 55 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Δήμος Βουπρασίας
Ναός Αρτέμιδος Κνακεάτιδος

Ο **Ναός Αρτέμιδος Κνακεάτιδος** είναι ένας αρχαίος ελληνικός ναός του 6ου αι. π.Χ., χτισμένος έξω από το χωριό Μαυρίκι της Αρκαδίας, στη θέση *Ψηλή Ράχη* του όρους Μαρμαροβούνι, σε υψόμετρο 1.250 μέτρων. Είναι αφιερωμένος στη θεά Αρτέμιδα. Σήμερα σώζονται μόνο ερείπιά του, γεγονός που κατέστησε δυνατή την αναπαράστασή του σε μεγάλο βαθμό.

Αποτελείτο εξ ολοκλήρου από μάρμαρο Δολιανών. Πιστεύεται ότι αποτέλεσε τον πρώτο ναό του Ελλαδικού χώρου χτισμένο αποκλειστικά από αυτό το υλικό. Ο ναός ήταν δωρικού ρυθμού και τεχνοτροπίας της *«Αιγινήτικης Σχολής»*. Είχε ένα μεγάλο άγαλμα της ίδιας της θεάς Αρτέμιδος, φτιαγμένο από έβενο, ένα μικρό τμήμα του οποίου έχει διασωθεί. Ο ναός αναφέρεται και από τον Παυσανία στα Αρκαδικά:

Υπάρχουν ενδείξεις ότι η θεά Άρτεμις λατρευόταν στην περιοχή ήδη από τον 8ο αι. π.Χ.

## Σημειώσεις

## Παραπομπές


## Πηγές
* Ιερό Αρτέμιδος Κνακεάτιδος 
* Ιερό Κνακεάτιδος Αρτέμιδος 
* Αρχαιολογικό Μουσείο Τεγέας - Ναός Αρτέμιδος Κνακεάτιδος

Κατηγορία:Αρχαίοι ελληνικοί ναοί
Κατηγορία:Αρχαιολογικοί τόποι στην Αρκαδία
Κυβερνεία του Λιβάνου

Ο Λίβανος υποδιαιρείται σε οκτώ κυβερνεία (*[[Μουχάφαδα]]*). Κάθε κυβερνείο έχει ως επικεφαλής του έναν κυβερνήτη (*μουχαφίδ*).

Όλα τα κυβερνεία, εκτός από εκείνο της Βηρυτού και του Ακάρ, υποδιαιρούνται σε νομούς, οι οποίοι με τη σειρά τους χωρίζονται σε δήμους. Η ενεργοποίηση των δύο νεότερων κυβερνείων, του Ακάρ και του Μπάαλμπεκ-Χερμέλ, είναι σε εξέλιξη από την ίδρυσή τους το 2014.

Τον Αύγουστο του 2017, το Κοινοβούλιο του Λιβάνου αποφάσισε να κάνει ένα νέο κυβερνείο που θα περιλαμβάνει τους νομούς της Βύβλου και του Κεσερουάν. Επί του παρόντος, το κυβερνείο αναμένει την προεδρική έγκριση για την πρακτική σύστασή του.

## Παραπομπές
Βίκτωρ Χουρί

Ο **Βίκτωρ Χουρί** (*[[λατινικό αλφάβητο]] : Victor Khoury*) (1 Ιανουαρίου 1929 Αμτσίτ - 2 Φεβρουαρίου 2017) ήταν Λιβανέζος στρατιωτικός, στρατηγός, υπουργός του Λιβάνου και αθλητής της ιππασίας.

Γεννήθηκε στην Επαρχία Βύβλου και την παραθαλάσσια πόλη Αμτσίτ το 1929. Εντάχτηκε στον Λιβανικό στρατό το 1948 και σπούδασε στην στρατιωτική ακαδημία για εξελιχθεί μέχρι το βαθμό του στρατηγού που τον απέκτησε το 1978. Ήταν παντρεμένος με τρία παιδιά ενώ μιλούσε γαλλικά και αγγλικά. 

Το 2008 διορίσθηκε αρχηγός του Λιβανέζικου στρατού και τον Οκτώβριο του ίδιου έτους Υπουργός Αμύνης έως τις 16 Ιουλίου 1979. Αποστρατεύτηκε το 1983.

Στην Ιππασία ήταν πρωταθλητής Λιβάνου το 1961 και το 1963 εκπροσώπησε τον Λίβανο σε αγώνες στην Ρώμη.

## Παραπομπές


Κατηγορία:Αθλητές Ιππασίας στον Λίβανο
Κατηγορία:Λιβανέζοι πολιτικοί
Κατηγορία:Λιβανέζοι στρατιωτικοί
Βικτώρια της Έσσης-Ρότενμπουργκ

Η **Βικτώρια της Έσσης-Ρότενμπουργκ** (*Viktoria von Hessen-Rotenburg*, 25 Φεβρουαρίου 1728 - 1 Ιουλίου 1792) ήταν κόρη του Ιωσήφ, Κληρονομικού Πρίγκιπα της Έσσης-Ρότενμπουργκ.

## Βιογραφία
Η *Άννα Βικτώρια Μαρία Χριστίνα* γεννήθηκε στις 25 Φεβρουαρίου 1728 στο Ρότενμπουργκ αν ντερ Φούλντα, και ήταν το μεγαλύτερο παιδί και κόρη του Ιωσήφ, Κληρονομικού Πρίγκιπα της Έσσης-Ρότενμπουργκ και της Χριστίνας του Ζαλμ.

## Οικογένεια
Στις 23 Δεκεμβρίου 1745 παντρεύτηκε τον Κάρολο ντε Ροάν πρίγκιπα του Σουμπίζ στο Κάστρο των Ροάν στη Σαβέρν. Το ζευγάρι δεν απέκτησε απογόνους.

Απεβίωσε την 1η Ιουλίου 1792 στο Παρίσι σε ηλικία 64 ετών. Τάφηκε στο Κάστρο Ρότενμπουργκ.

## Πρόγονοι

## Παραπομπές


Κατηγορία:Οίκος του Ροάν
Κατηγορία:Γερμανοί ευγενείς
Κατηγορία:Δούκισσες του Ζουαγιέζ
Κατηγορία:Γαλλίδες δούκισσες
Κουγαίικα Ηλείας

*Για συνώνυμο οικισμό στην Ελλάδα δείτε το λήμμα: [[Κουγαίικα Αργολίδας]]*

Τα **Κουγαίικα** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 67 μέτρων, σε απόσταση 17 χιλιομέτρων βορειοανατολικά από τα Λεχαινά (έδρα του δήμου) και 4 χιλιομέτρων νοτιοανατολικά από τη Βάρδα, από την οποία χωρίζεται από την εθνική οδό Πύργου-Πάτρας. Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Βουπρασίου. Σύμφωνα με το Σχέδιο Καλλικράτης μαζί με τη Βάρδα, την Κώμη, το Συμπάνιο και το Ψάρι αποτελούν τη δημοτική κοινότητα Βάρδας, που υπάγεται στη δημοτική ενότητα Βουπρασίας του Δήμου Ανδραβίδας-Κυλλήνης και σύμφωνα με την απογραφή 2011 έχει πληθυσμό 68 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Δήμος Βουπρασίας
Οικονομία του Λιβάνου

μικρογραφία|Νυχτερινή άποψη των πύργων Ζαϊτουνάι
Η **οικονομία του Λιβάνου** ταξινομείται ως αναπτυσσόμενη οικονομία ανώτερου μεσαίου εισοδήματος. Το ονομαστικό ΑΕΠ του Λιβάνου για το 2018 εκτιμάται στα 54.8 δισεκατομμύρια δολάρια, με κατά κεφαλήν ΑΕΠ ύψους 12.000 δολαρίων. Τα κυβερνητικά έξοδα για το 2018 ανέρχονται στα 15.9 δισεκατομμύρια δολάρια, αποτελώντας το 23% του ΑΕΠ.

Η λιβανέζικη οικονομία αναπτύχθηκε σημαντικά μετά τον πόλεμο του Λιβάνου το 2006, με το μέσο ποσοστό ετήσιας ανάπτυξης να φτάνει το 9.1% την τετραετία 2007 με 2010. Μετά το 2011 η οικονομία επηρεάστηκε από τον Συριακό Εμφύλιο Πόλεμο, καταγράφοντας μέσο ετήσιο ρυθμό ανάπτυξης ύψους 1.7% την περίοδο 2011-2016 και ανάπτυξη ύψους 1.5% το 2017. Το 2018 εκτιμήθηκε ότι το ύψος του ΑΕΠ της χώρας φτάνει τα 54.1 δισεκατομμύρια δολάρια. Ο Λίβανος έχει τη τρίτη μεγαλύτερη αναλογία χρέους προς ΑΕΠ στον κόσμο. Κατά συνέπεια, οι πληρωμές τόκων αποτελούν το 48% των εγχώριων κυβερνητικών εσόδων το 2016, περιορίζοντας τη δυνατότητα της κυβέρνησης να κάνει αναγκαίες επενδύσεις στις υποδομές και άλλα δημόσια αγαθά.

## Παραπομπές
Λουίζα του Σλέσβιχ-Χόλσταϊν-Σόντερμπουργκ-Μπεκ

H **Λουίζα του Σλέσβιχ-Χόλσταϊν-Σόντερμπουργκ-Μπεκ** (*Luise von Schleswig-Holstein-Sonderburg-Beck*, 28 Σεπτεμβρίου 1783 - 24 Νοεμβρίου 1803) ήταν κόρη του Φρειδερίκου Κάρολου Λουδοβίκου του Σλέσβιχ-Χόλσταϊν-Σόντερμπουργκ-Μπεκ.

## Βιογραφία
Η *Μαρία Δωροθέα Ερριέττα Λουίζα* γεννήθηκε στις 28 Σεπτεμβρίου 1783 στο Λίντεναου, και ήταν το δεύτερο παιδί και κόρη του Φρειδερίκου Κάρολου Λουδοβίκου του Σλέσβιχ-Χόλσταϊν-Σόντερμπουργκ-Μπεκ και της κόμισσας Φρειδερίκης του Σλίμπεν.

Στις 20 Αυγούστου 1803 παντρεύτηκε τον Φρειδερίκο Φερδινάνδο του Άνχαλτ-Πλες στο Λίντεναου. Το ζευγάρι δεν απέκτησε απογόνους.

Πέθανε τρεις μήνες αργότερα στις 24 Νοεμβρίου 1803 στο Κάστρο Πλες σε ηλικία 20 ετών.

## Παραπομπές


Κατηγορία:Γερμανοί ευγενείς
Κατηγορία:Δανοί ευγενείς
Κατηγορία:Οίκος των Ασκάνια
Λαίδη Μαρίνα Ουίνδσορ

**Η Λαίδη Μαρίνα Καρλοττα  Αλεξάνδρα Αικατερίνη Ελενη  Ουίνδσορ** (Marina Charlotte Alexandra  Katherine Helen) γεννημένη στις 30 Σεπτεμβρίου 1992 ειναι ανιψια της βασίλισσας Ελισαβετ Β και ανηκει στον οικο των ουινδσορ.Από το 2008 είναι εκτός της βρετανικής γραμμής διαδοχής καθώς βαπτίστηκε στην Καθολική Εκκλησία. 

## Πρόωρη ζωή
Η Λαίδη Μαρίνα Ουίνδσορ γεννήθηκε στις 30 Σεπτεμβρίου του 1992 στο Νοσοκομείο Rosie στο Κέιμπριτζ του Κεϊμπριτζσάιρ .  Είναι το δεύτερο παιδί του Γεωργίου, κόμη του Σαιντ Άντριους και της Συλβάνα Τομαζέλλι . Είναι  νεότερη αδερφή του Εδουάρδου-Εδμόνδου Ουίνδσορ και  μεγαλύτερη αδερφής της Λαίδης Αμέλια Ουίνδσορ . Είναι η πατρική εγγονή του Πρίγκιπα Έντουαρντ, του Δούκα του Κεντ, πρώτου ξάδελφου της Ελισάβετ Β ', και της Αικατερίνης, της Δούκισσας του Κεντ, της μόνης κόρης του Σερ Ουίλιαμ Γουόρσλεϊ, του 4ου Βαρόνου . Επίσης, από την πλευρά της μητέρας της είναι  απόγονος της αυστριακής οικογένειας Τομασέλι . Η Λαίδη Μαρίνα πήρε το όνομά της από τη γιαγιά της Πριγκίπισσα Μαρίνα της Ελλάδας και της Δανίας . 

Στις 21 Ιανουαρίου 1993,  βαφτίστηκε Μαρίνα Καρλοττα Αλεξάνδρα Αικατερίνη Ελένη σε μια Αγγλικανική τελετή από τον Γουίλιαμ Μπουθ, υπο-πρύτανη του Chapel Royal, στο Παλάτι του Αγίου Τζέιμς .  

## Δικαίωμα διαδοχής
Μέχρι το 2008, η Λαίδη Μαρίνα ήταν 25η στη σειρά της διαδοχής του βρετανικού θρόνου.    Έχασε τη θέση της στη γραμμή της διαδοχής, σύμφωνα με την Πράξη του Διακανονισμού 1701, μαζί με τον μεγαλύτερο αδερφό της, αφού μεταστράφηκε στη Ρωμαιοκαθολική πίστη της μητέρας και της πατρικής της γιαγιάς.    

## Προσωπική ζωή
Το 2011 έδωσε το παρών στο γάμο του ξαδέλφου της Πρίγκιπα Γουίλιαμ, Δούκα του Κέιμπριτζ με την Κάθριν Μίντλετον .   Το 2018, εκείνη και τα αδέλφια της δεν προσκλήθηκαν στο γάμο του ξαδέλφου τους Πρίγκιπα Χάρι, του Δούκα του Σάσεξ με την Mέγκαν Μαρκλ .  

## Τίτλοι και στυλ
Ως κόρη ενός ευγενούς, η Λαίδη Μαρίνα φέρει τον τίτλο της *Λαίδης* . 

* 30 Σεπτεμβρίου του 1992 - σήμερα:Η Λαιδη Μαρίνα Ουίνδσορ 

## βιβλιογραφικές αναφορές

Κατηγορία:Οίκος Ουίνδσορ
Market In

Η **Market In** είναι ελληνική αλυσίδα σούπερ μάρκετ, με περισσότερα από 260 καταστήματα σε όλη την Ελλάδα και πάνω από 4.000 εργαζόμενους. Η εταιρεία ιδρύθηκε το 1990 από τον Θωμά Ράμμο, και έχει καταγράψει σημαντική ανάπτυξη από τότε. 

Ο ετήσιος τζίρος της εταιρείας ανέρχεται περίπου στα 400 εκατομμύρια ευρώ. 

## Ιστορία
Η εταιρεία ιδρύθηκε το 1990. Στα πρώτα χρόνια λειτουργίας της, η Market In συμμετείχε σε συνεργατικούς ομίλους όπως οι «Αστέρας» και «ΕΛΟΜΑΣ». Το 2007 αποχώρησε από τον ΕΛΟΜΑΣ και έγινε ανεξάρτητη εταιρεία. Η ανεξαρτητοποίηση της εταιρείας από τον ΕΛΟΜΑΣ επέτρεψε την γρηγορότερη ανάπτυξη της.

Η εταιρεία Market In έχει εξαγοράσει διάφορες αλυσίδες σουπερμάρκετ, όπως «Στάικος», «Φιλία», «Alimenta Nova» και «Ατλάντικ», προσθέτοντας στο δίκτυό της σημαντικές τοποθεσίες σε διάφορες πόλεις και περιοχές της χώρας.

Τα κεντρικά της εταιρείας βρίσκονται στο Μαρκόπουλο Αττικής, όπου στεγάζονται οι κεντρικές της αποθήκες και οι υποδομές της. Τον Ιανουάριο του 2018 τέθηκε σε λειτουργία μια δεύτερη αποθήκη και κέντρο διανομής στην Σίνδο Θεσσαλονίκης. Η κίνηση αυτή είχε σκοπό την καλύτερη τροφοδοσία των καταστημάτων στην Βόρεια Ελλάδα.

Μετά τον θάνατο του ιδρυτή της Market In, Θωμά Ράμμου, τον Μάρτιο του 2021, η διοίκηση της εταιρείας πέρασε στα μέλη της οικογένειάς του. Συγκεκριμένα, η κόρη του, Ευλαμπία (Εύη) Ράμμου, ανέλαβε τη θέση της Προέδρου της εταιρείας. Ο Πέτρος Χαροντάκης κατέχει τη θέση του Αντιπροέδρου. Η σύζυγος του ιδρυτή, Γιαννούλα Ράμμου, και η δεύτερη κόρη, Μαργαρίτα Ράμμου, συμμετέχουν επίσης στη μετοχική σύνθεση της εταιρείας.
## Εξωτερικοί σύνδεσμοι
* 

## Παραπομπές

Κατηγορία:Ελληνικές αλυσίδες σούπερ μάρκετ
Κατηγορία:Αλυσίδες σούπερ μάρκετ
Κρεμμύδι Ηλείας

Το **Κρεμμύδι** είναι πεδινός οικισμός της Ηλείας στην Περιφερειακή Ενότητα Ηλείας. 

## Γενικά στοιχεία
Το Κρεμμύδι βρίσκεται προς τα βόρεια όρια με την Περιφερειακή Ενότητα Αχαΐας και βορειοδυτικά της τεχνητής λίμνης του Πηνειού, σε υψόμετρο 121 μέτρα. Απέχει 19 χλμ. Α.-ΒΑ. από τα Λεχαινά (οδικά, μέσω Μέλισσας) και 12 χλμ. ΝΑ. από τη Βάρδα. Ως ξεχωριστός οικισμός αναφέρεται επίσημα το 1897 με το ΦΕΚ 59Β - 17/06/1897 να προσαρτάται στον τότε δήμο Βουπρασίων. Σύμφωνα με το Σχέδιο Καλλικράτης μαζί με το Νησί, την Αγία Μαρίνα, τα Καραβουλαίικα και τον Άγιο Αθανάσιο  αποτελούν την τοπική κοινότητα Νησίου που υπάγεται στη δημοτική ενότητα Βουπρασίας του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 28 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Δήμος Βουπρασίας
Ντομένικο Σταρνόνε

Ο **Ντομένικο Σταρνόνε** (γεννημένος το 1943) είναι Ιταλός συγγραφέας, σεναριογράφος και δημοσιογράφος. 

Γεννημένος στο Σαβιάνο κοντά στη Νάπολη, έχει εργαστεί σε αρκετές εφημερίδες και σατιρικά περιοδικά, συμπεριλαμβανομένων των L'Unità, Il Manifesto, Tango και Cuore, συνήθως για επεισόδια της ζωής του ως καθηγητής γυμνασίου. Εργάζεται επίσης ως σεναριογράφος. Οι ταινίες La scuola, The Ties (και οι δύο από τους Daniele Luchetti) και Denti (από τον Gabriele Salvatores) βασίζονται στα βιβλία του.

Ένα από τα φανταστικά βιβλία του είναι η Via Gemito, η οποία κέρδισε το Premio Strega το 2001.  

Προτάθηκε το 2006 ότι η μυστηριώδης συγγραφέας Έλενα Φεράντε, συγγραφέας του L'amore molesto και I giorni dell'abbandono, είναι ο ίδιος ο Σταρνόνε. Σε μια συλλογή συνεντεύξεων, το Frantumaglia: A Writer's Journey, η Φεράντε αντιμετωπίζει αυτές τις εικασίες. Γράφει ότι σε σχέση με την κερδοσκοπία ότι η Φεράντε είναι πιθανό να είναι Σταρνόνε, λόγω της ανωνυμίας της, και το συναίσθημά του «κουρασμένος από όλους που ρωτούν αν είναι«Φεράντε », εκφράζει« Ότι έχει δίκιο και αισθάνομαι ένοχος. Αλλά τον εκτιμώ πολύ και είμαι βέβαιος ότι κατανοεί τα κίνητρά μου. Η ταυτότητά μου, το φύλο μου βρίσκονται στα γραπτά μου. Ό, τι έχει ξεφύγει γύρω από αυτό είναι ακόμη περισσότερο απόδειξη του χαρακτήρα των Ιταλών κατά τα πρώτα χρόνια του εικοστού πρώτου αιώνα. Ο Σταρνόνε είναι παντρεμένος με την Ανίτα Ράτζα, τη λογοτεχνική μεταφραστή που λέγεται ότι είναι η συγγραφέας Έλενα Φεράντε σε μια έκθεση του ιταλού ερευνητή δημοσιογράφου Claudio Gatti το 2016.

## Αγγλικές εκδόσεις

*  *Πρώτη εκτέλεση, μετάφραση από τον Antony Shugaar (2009)* 
*  *Γραβάτες, μετάφραση από Jhumpa Lahiri* *(2017)* 
*  *Trick, που μεταφράστηκε από τον Jhumpa Lahiri (2018)* 

## Παραπομπές


## Εξωτερικοί σύνδεσμοι
* 

Κατηγορία:Ιταλοί συγγραφείς
Κατηγορία:Ιταλοί σεναριογράφοι
Κατηγορία:Ιταλοί δημοσιογράφοι
Σταφιδόκαμπος Ηλείας

Ο **Σταφιδόκαμπος** είναι πεδινό χωριό της Ηλείας, χτισμένο σε υψόμετρο 32 μέτρα και το οποίο υπάγεται στον Δήμο Ανδραβίδας - Κυλλήνης της Περιφέρειας Δυτικής Ελλάδας.

## Γεωγραφικά - ιστορικά στοιχεία
Ο Σταφιδόκαμπος βρίσκεται στο βόρειο τμήμα της Ηλείας, σε μια εύφορη πεδιάδα, καθώς και ενδιάμεσα της Ανδραβίδας, του Τραγανού και των Καβασίλων. Απέχει 7 χλμ. Ν-ΝΑ από τα Λεχαινά (έδρα του δήμου) και μόλις 2,5 χλμ. ΝΑ από την Ανδραβίδα, από την οποία χωρίζεται με την Ε.Ο. Πατρών - Πύργου. Νότια του χωριού περνά ο Πηνειός ποταμός ενώ στα βόρεια είναι το Στρατιωτικό Αεροδρόμιο της Ανδραβίδας.

Η παλιά του ονομασία από την εποχή της τουρκοκρατία είναι *Μπράτι* και έτσι αναφέρεται επίσημα το 1835 να προσαρτάται στην τότε Δήμο Μυρτουντίων. Το 1925 με το ΦΕΚ 178Α - 16/07/1925 ορίστηκε έδρα της ομώνυμης νεοϊδρυθείσας κοινότητας και το 1928 με το ΦΕΚ 156Α - 08/08/1928 μετονομάστηκε σε *Σταφιδόκαμπος*.

Το 1993 αποκαλύφθηκε τμήμα νεκροταφείου ύστερων αρχαϊκών και κλασικών χρόνων με συνολική  έκταση περίπου 200 τ.μ. Βρέθηκαν πολυάριθμοι και ποικίλης τυπολογίας τάφοι, με πιο σημαντικό έναν κιβωτιόσχημο τάφο από ογκώδεις λιθόπλινθους πωρόλιθου. Η όλη περιοχή του αρχαίου νεκροταφείου έχει κηρυχθεί αρχαιολογικός χώρος.

Σήμερα και σύμφωνα με το Σχέδιο «Καλλικράτης» αποτελεί την Τοπική Κοινότητα Σταφιδόκαμπου που υπάγεται στη Δημοτική Ενότητα Ανδραβίδας του Δήμου Ανδραβίδας - Κυλλήνης και βάσει της απογραφής του 2011 έχει πληθυσμό 334 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Μικροσκόπιο σάρωσης σήραγγας

[μικρογραφία|142x142εσ| Μικρογραφία μικροσκοπίας σάρωσης σήραγγας της επιφάνειας μονοκρυστάλλου [Χρυσός|χρυσού (100) με ατομική ανάλυση. |εναλλ.=]]

μικρογραφία|Το πρώτο μικροσκόπιο σάρωσης σήραγγας
To **μικροσκόπιο σάρωσης σήραγγας**  (αγγλικά: *scanning tunneling microscope*, STM) είναι όργανο για την απεικόνιση επιφανειών σε ατομικό επίπεδο. Για την ανάπτυξή του (1981), το 1986 απονεμήθηκε το βραβείο Νόμπελ Φυσικής στους Μπίνιγκ (Binnig) και Ρόρερ (Rohrer). Επιτυγχάνει ανάλυση 0,1 nm στο επίπεδο και 0,01 nm (10 pm) εκτός επιπέδου. Μπορεί να χρησιμοποιηθεί για την απεικόνιση αλλά και τη μετακίνηση μεμονωμένων ατόμων και μορίων στις επιφάνειες υλικών. Το μικροσκόπιο λειτουργεί σε πολύ υψηλό κενό, αέρα, νερό και άλλα περιβάλλοντα υγρών ή αερίων. Λειτουργεί ακόμα σε θερμοκρασίες που κυμαίνονται από 10 mK (κοντά στο απόλυτο μηδέν) έως πάνω από 1300 Κ (~ 1000 °C).

Το STM βασίζεται στο φαινόμενο σήραγγας. Όταν μία ακίδα πλησιάζει πολύ κοντά μία επιφάνεια υπό εξέταση, μία τάση μεταξύ των δύο επιτρέπει στα ηλεκτρόνια να διαπεράσουν το κενό που τους χωρίζει. Το ρεύμα σήραγγας που προκύπτει είναι συνάρτηση της απόστασης της ακίδας από την επιφάνεια, της εφαρμοζόμενης τάσης και της τοπικής πυκνότητας καταστάσεων του δείγματος. Τα δεδομένα λαμβάνονται με την παρακολούθηση του ρεύματος καθώς η ακίδα σαρώνει την επιφάνεια και συνήθως παρουσιάζονται με τη μορφή εικόνας.

Το μικροσκόπιο μπορεί επίσης να χρησιμοποιηθεί στη φασματοσκοπία σάρωσης σήραγγας. Η τεχνική συνίσταται στη διατήρηση της ακίδας σε σταθερή θέση πάνω από την επιφάνεια, στη μεταβολή της τάσης πόλωσης και στην καταγραφή της προκύπτουσας μεταβολής του ρεύματος. Έτσι μπορεί να ανακατασκευαστεί η τοπική πυκνότητα καταστάσεων. Αυτή η τεχνική μπορεί να πραγματοποιηθεί και σε (υψηλά) μαγνητικά πεδία και/ή με παρουσία προσμίξεων για τη μελέτη των ιδιοτήτων των υλικών.

Η μικροσκοπία σάρωσης σήραγγας απαιτεί συχνά εξαιρετικά καθαρές και σταθερές επιφάνειες, αιχμηρές ακίδες, άριστη απομόνωση δονήσεων και εξελιγμένα ηλεκτρονικά συστήματα. Παρόλα αυτά, τέτοια μικροσκόπια κατασκευάζονται και ερασιτεχνικά.

## Παραπομπές


## Εξωτερικοί σύνδεσμοι
* 

Κατηγορία:Όργανα μέτρησης
Κατηγορία:Συσκευές εργαστηρίου
Κατηγορία:Μικροσκοπία
Συμπάνιο Ηλείας

Το **Συμπάνιο** ή **Συμπάνι** είναι πεδινό χωριό της Ηλείας στην Περιφερειακή Ενότητα Ηλείας.

## Γενικά στοιχεία
Το Συμπάνι βρίσκεται σε υψόμετρο 32 μέτρων και σε απόσταση 13 χιλιομέτρων βορειοανατολικά από τα Λεχαινά (έδρα του δήμου). Είναι δίπλα στη Βάρδα και αποτελεί τη νότια είσοδο της κωμόπολης, ενώ στη νότια και ανατολική πλευρά του χωριού περνά η ΕΟ Πάτρας - Πύργου. Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Βουπρασίου. Σύμφωνα με το Σχέδιο Καλλικράτης μαζί με τη Βάρδα, την Κώμη, τα Κουγαίικα και Ψάρι αποτελούν τη δημοτική κοινότητα Βάρδας που υπάγεται στη δημοτική ενότητα Βουπρασίας του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 353 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Δήμος Βουπρασίας
Γενικές εκλογές 2019 στη Γουατεμάλα

**Γενικές εκλογές** διεξήχθησαν στη Γουατεμάλα στις 16 Ιουνίου 2019 για την εκλογή Προέδρου, όλων των 158 αντιπροσώπων του Κογκρέσου, δημάρχων και συμβουλίων για όλους τους 338 δήμους στη χώρα. Καθώς κανείς υποψήφιος δεν συγκέντρωσε την απαιτούμενη πλειοψηφία στον πρώτο γύρο, διεξήχθη ένας δεύτερος και τελικός γύρος στις 11 Αυγούστου 2019.
Ο Αλεχάντρο Γιαματέι αναδείχθηκε τελικός νικητής των εκλογών και ορκίστηκε πρόεδρος τον Ιανουάριο του 2020.

Ο απερχόμενος πρόεδρος Τζίμι Μοράλες δεν επιτρεπόταν από το σύνταγμα να διεκδικήσει και άλλη μία τετραετή θητεία.

## Εκλογικό σύστημα
Ο Πρόεδρος της Γουατεμάλας εκλέγεται με το σύστημα των 2 γύρων. Τα 160 μέλη του Κογκρέσου εκλέγονται με 2 μεθόδους: 30 μέλη εκλέγονται με κλειστή λίστα και με απλή αναλογική σε μονοεδρικές εκλογικές περιφέρειες. Η κατανομή των εδρών γίνεται με τη μέθοδο ντ' Οντ. Οι υπόλοιποι 130 βουλευτές εκλέγονται σε 22 πολυεδρικές περιφέρειες, ευθυγραμμισμένες με τον αριθμό των διαμερισμάτων της χώρας.

## Αποτελέσματα
### Πρόεδρος

### Κογκρέσο

## Παραπομπές


2019 γενικες
Γουατεμαλα
Κατάλογος προέδρων της Ισημερινής Γουινέας

Ακολουθεί **ένας κατάλογος με τους [[Πρόεδρος|προέδρους]] της [[Ισημερινή Γουινέα|Ισημερινής Γουινέας]]**, από την θέσπιση του αξιώματος του Προέδρου το 1968 μέχρι σήμερα. Πρώτος πρόεδρος της χώρας ήταν ο Φρανσίσκο Μασίας Νγκέμα. 

## Πρόεδροι της Ισημερινής Γουινέας (1968 – σήμερα)

## Τελευταίες εκλογές

## Σημειώσεις και παραπομπές


## Δείτε επίσης
* Ισημερινή Γουινέα 
** Πολιτική της Ισημερινής Γουινέας 
** Αντιπρόεδρος της Ισημερινής Γουινέας 
** Κατάλογος πρωθυπουργών της Ισημερινής Γουινέας
* Κατάλογος τρεχόντων αρχηγών κρατών και κυβερνήσεων 

## Εξωτερικοί σύνδεσμοι
* Παγκόσμιοι πολιτικοί - Ισημερινή Γουινέα 

*
Ναγκίμπ Μπάρακ

Ο **Ναγκίμπ Μπάρακ** (*[[λατινικό αλφάβητο]] :Nagib Barrak*), γεννημένος στις 30 Νοεμβρίου 1939, ήταν Λιβανέζος αθλητής των χιονοδρομιών-σκιέρ.

Ο Μπάρακ εκπροσώπησε τον Λίβανο στους Χειμερινούς Ολυμπιακούς Αγώνες του 1968 στη Γκρενόμπλ της Γαλλίας. Συμμετείχε στο γιγάντιο σλάλομ όπου κατέλαβε την 81η θέση.

## Παραπομπές


Κατηγορία:Λιβανέζοι αθλητές των χιονοδρομιών
Ντάνι Αμπουναούμ

Ο **Ντάνι Αμπουναούμ** γεννημένος στις 23 Οκτωβρίου 1969, ήταν Λιβανέζος αθλητής των χιονοδρομιών-σκιέρ.

Ο Αμπουναούμ εκπροσώπησε τον Λίβανο στους Χειμερινούς Ολυμπιακούς Αγώνες του 1992 στη Αλμπερβίλ της Γαλλίας. Συμμετείχε στο γιγάντιο σλάλομ όπου κατέλαβε την 88η θέση και στο σλάλομ όπου τερμάτισε 62ος.

## Παραπομπές


Κατηγορία:Λιβανέζοι αθλητές των χιονοδρομιών
Κρυόνερο (αποσαφήνιση)

Με την ονομασία **Κρυόνερο'' αναφέρονται στην Ελλάδα οι παρακάτω οικισμοί:

== Οικισμοί ==

* **Κρυόνερο** ή [[Κρύο Νερό Αιτωλοακαρνανίας]] στο δήμο Αγρινίου
* [[Κρυόνερο Αρκαδίας]] στο δήμο Μεγαλόπολης
* [[Κρυόνερο Ηλείας]] στο δήμο Ήλιδας
* **Κρυόνερο Χαλκιδικής''' που καταργήθηκε το 1951

## Παραπομπές


Κατηγορία:Αποσαφηνίσεις ελληνικών τοπωνυμίων
Κρυόνερο Ηλείας

*Για συνώνυμους οικισμούς στην Ελλάδα δείτε το λήμμα: [[Κρυόνερο (αποσαφήνιση)]]*

Το **Κρυόνερο** είναι ημιορεινό χωριό της Ηλείας στην Περιφερειακή Ενότητα Ηλείας**** σε υψόμετρο 154 μέτρων.

## Γεωγραφία - Ιστορία
To Κρυόνερο βρίσκεται νοτιοδυτικά της τεχνητής λίμνης του Πηνειού, σε απόσταση 11 χιλιομέτρων Δ.-ΒΔ. της Αμαλιάδας και 35 χιλιομέτρων ΒΔ. του Πύργου (μέσω Αμπελώνα). Η παλιά ονομασία είναι *Λόπεσι* και έτσι  αναφέρεται επίσημα το 1835 να προσαρτάται στον τότε δήμο Δαφνουσίων. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας, ενώ το 1928 με το ΦΕΚ 156Α - 08/08/1928 μετονομάστηκε σε Κρυόνερον. Σύμφωνα με το Σχέδιο Καλλικράτης αποτελεί την τοπική κοινότητα Κρυονέρου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό  400 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Λαγανάς Ηλείας

Ο **Λαγανάς** είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 181 μέτρων.

## Γεωγραφία - Ιστορία
Ο Λαγανάς βρίσκεται ανατολικά του Λάδωνα ποταμού, σε απόσταση 26 χιλιομέτρων Δ. της Αμαλιάδας (μέσω Χάβαρι) και 28 χιλιομέτρων Β.-ΒΔ. του Πύργου. Το χωριό είναι κτισμένο ανάμεσα στους οικισμούς Άγιο Νικόλαο (ΒΔ.), Σιμόπουλο (ΒΑ.), Καλό Παιδί (Α.), Ροδιά και Οινόη (Δ.). Αναφέρεται επίσημα το 1835 να προσαρτάται στον τότε δήμο Σελληεντίας. Το 1919 με το ΦΕΚ 130Α - 12/06/1919 ορίστηκε έδρα της ομώνυμης νεοϊδρυθείσας Κοινότητας. Σύμφωνα με το Σχέδιο Καλλικράτης αποτελεί την Τοπική Κοινότητα Λαγανά που υπάγεται στη Δημοτική Ενότητα Πηνείας του Δήμου Ήλιδας και σύμφωνα με την απογραφή 2011 έχει πληθυσμό 181 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κατηγορία:Δήμος Πηνείας
Διονύσιος Μπότσης

Ο **Διονύσιος (Σάκης) Μπότσης** του Βασιλείου (1912-1980) ήταν Έλληνας δημοσιογράφος και εκδότης.

## Βιογραφία
Γεννήθηκε στη Ζάκυνθο το 1912. Από τα τέλη της δεκαετίας του '20 υπηρέτησε ως αξιωματικός στο Πολεμικό Ναυτικό. Έλαβε μέρος στο κίνημα του 1935 και ήταν ακραιφνής βενιζελικός. Μετά την αποτυχία του κινήματος, κατάφερε να διαφύγει, όμως καταδικάστηκε σε ισόβια ερήμην. Λίγα χρόνια αργότερα, μαζί με τον αδερφό του, Νάσο, έγιναν συνιδιοκτήτες και εκδότες των εφημερίδων Ακρόπολις (ήταν αρχισυντάκτης της από το 1935) και Απογευματινή (συνιδρυτής το 1952). Αργότερα, τα δύο αδέρφια εξέδωσαν τα περιοδικά "Οικογένεια" και "Πρώτο" (1960). Απεβίωσε σε ηλικία 68 ετών στις 13 Νοεμβρίου 1980, λίγες εβδομάδες μετά τον αδερφό του, Νάσο. Η κηδεία του Σάκη Μπότση έγινε την επομένη του θανάτου του, από το Πρώτο Νεκροταφείο Αθηνών.

### Οικογένεια
Η μεγαλύτερη αδελφή του Μαρία Μπότση-Τσαπαλίρα ήταν η πρώτη γυναίκα δήμαρχος στην Ελλάδα (Αμαλιάδα 1944-45), η επίσης αδερφή του, η Τούλα Μπότση-Λεβίδη ήταν σύζυγος του Δημήτρη Λεβίδη που διετέλεσε μεγάλος Αυλάρχης του Βασιλιά Παύλου και η Πόπη Μπότση-Αβραμίδη, σύζυγος του Διπλωμάτη Δημητρίου Αβραμίδη, Πρέσβη της Ελλάδας στην Κίνα, κ.α ξένων χωρών, η Χριστίνα Μπότση-Παπαδάκη επί σειρά ετών γραμματέας του Ομίλου Φίλων Αστυνομίας, σύζυγος Γρηγόριου Παπαδάκη, μηχανικός Ε.Μ.Π., φυλακισθείς από τους Ιταλούς επί κατασκοπία κατά τη διάρκεια του Β'Π.Π.  Ο αδερφός του, Αργύρης, διατέλεσε νομάρχης.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εκδότες
Κυβερνείο Μπάαλμπεκ-Χερμέλ

Το **Κυβερνείο Μπάαλμπεκ-Χερμέλ** (αραβικά: *محافظة بعلبك - الهرملمحافظة*) είναι ένα κυβερνείο του Λιβάνου, που περιλαμβάνει τους Νομούς Μπάαλμπεκ και Χερμέλ, οι οποίοι με τη σειρά τους υποδιαιρούνται σε συνολικά 74 Δήμους. Η πρωτεύοσα-έδρα του είναι η ιστορική πόλη του Μπάαλμπεκ (αρχαία *Ηλιούπολις*). Το κυβερνείο καλύπτει μια έκταση 3.009 χλμ2 και οριοθετείται από το Κυβερνείο Ακάρ στα βορειοδυτικά, το Βόρειο Κυβερνείο στα δυτικά, το Κυβερνείο της Οροσειράς του Λιβάνου στα νοτιοδυτικά, το Κυβερνείο Μπεκάα στα νότια και τα συριακά κυβερνεία της Χομς και Ριφ Ντιμάσκ στα βορειοανατολικά και νοτιοανατολικά αντίστοιχα. Το Κυβερνείο Μπάαλμπεκ-Χερμέλ καταλαμβάνει το βόρειο τμήμα της Κοιλάδας Μπεκάα, που αποτελεί τη σημαντικότερη γεωργική περιοχή του Λιβάνου.

Η Ύπατη Αρμοστεία του ΟΗΕ για τους Πρόσφυγες εκτίμησε το 2015 ότι ο πληθυσμός του κυβερνείου είχε 416.427 κατοίκους, συμπεριλαμβανομένων 137.788 εγγεγραμμένων προσφύγων του Συριακού Εμφυλίου Πολέμου και 8.117 Παλαιστινίων. Οι Λιβανέζοι υπήκοοι που κατοικούν στο κυβερνείο είναι κυρίως Μουσουλμάνοι Σιίτες και σε μικρότερο ποσοστό Χριστιανοί και Σουνίτες, ενώ ο πληθυσμός των προσφύγων είναι κυρίως Σουνίτες.

Το Κυβερνείο Μπάαλμπεκ-Χερμέλ δημιουργήθηκε με την ψήφιση του Νόμου 522 στις 16 Ιουλίου 2003, μέσω του διαχωρισμού των Νομών Μπάαλμπεκ και Χερμέλ από το Κυβερνείο Μπεκάα. Η έναρξη ισχύος του νέου κυβερνείου ξεκίνησε το 2014, με τον διορισμό του πρώτου και νυν κυβερνήτη, Μπαχίρ Χοντρ. Η περιοχή που ήταν ήδη μια από τις φτωχότερες του Λιβάνου, επιβαρύνθηκε περαιτέρω με την πρόσφατη εισροή Σύρων προσφύγων, οι οποίοι άσκησαν πρόσθετη πίεση στις εύθραυστες υποδομές και υπηρεσίες του κυβερνείου. Το κυβερνείο έχει επηρεαστεί από τη διάχυση του Συριακού Εμφυλίου Πολέμου σε περιοχές του, ειδικά στην περιοχή γύρω από το Αρσάλ και το Ρας Μπάαλμπεκ.

## Παραπομπές


## Εξωτερικοί σύνδεσμοι
* 

Κατηγορία:Διοικητικές διαιρέσεις του Λιβάνου
Μαραθέα Ηλείας

*Για συνώνυμους οικισμούς δείτε τα λήμματα: [[Μαραθέα]] ή [[Μαραθιά]]*

Η **Μαραθέα** ή η **Μαραθιά** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 20 μέτρων.

## Γεωγραφία - Ιστορία
Η Μαραθιά βρίσκεται δίπλα στα δυτικά παράλια της Πελοποννήσου στο Ιόνιο πέλαγος, σε απόσταση 4 χιλιόμετρα δυτικά από την Αμαλιάδα και 19 χιλιόμετρα βορειοδυτικά από τον Πύργο. Η παραλία της είναι η συνέχεια της Κουρούτας, μπροστά από ένα άγριο παραλιακό δάσος με πυκνή βλάστηση πεύκων. Ως ξεχωριστός οικισμός αναφέρεται επίσημα για πρώτη φορά το 1920 με την ονομασία *Μαραθιάς* να προσαρτάται στον τότε κοινότητα Αμαλιάδος. Το 1940 το όνομά του διορθώθηκε σε Μαραθέα. Σύμφωνα με το Σχέδιο Καλλικράτης ανήκει στη δημοτική κοινότητα Αμαλιάδος που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 260 κατοίκους.

## Εξωτερικοί σύνδεσμοι

* Ο δημοτικός κινηματογράφος «Σινε-Μαραθιά»
* Κέκυζα, Ελένη I. - Ήπιες Χρήσεις Δάσους Μαραθιάς Δήμου Αμαλιάδας

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Διακήρυξη του Πίλνιτς

μικρογραφία|320x320εσ|Η συνάντηση στο κάστρο του Πίλνιτς το 1791. Ελαιογραφία του J. H. Schmidt, 1791.
Η **Διακήρυξη του Πίλνιτς** (Γαλλικά: La déclaration de Pillnitz) εκδόθηκε στις 27 Αυγούστου 1791 στο κάστρο του Πίλνιτς κοντά στη Δρέσδη (Σαξονία) από τον Φρειδερίκο Γουλιέλμο Β΄ της Πρωσίας και τον Λεοπόλδο Β΄ της Αγίας Ρωμαϊκής Αυτοκρατορίας, που ήταν αδελφός της Μαρίας Αντουανέτας. Διακήρυξε την κοινή υποστήριξη της Αγίας Ρωμαϊκής Αυτοκρατορίας και της Πρωσίας στον Βασιλιά Λουδοβίκο ΙΣΤ' της Γαλλίας κατά της Γαλλικής Επανάστασης.

## Ιστορικό
Από την αρχή της Γαλλικής Επανάστασης του 1789, ο  Λεοπόλδος Β΄  ανησυχούσε όλο και περισσότερο για την ασφάλεια της αδερφής του Μαρίας Αντουανέτας και της οικογένειάς της, αλλά θεωρούσε ότι οποιαδήποτε παρέμβαση στις γαλλικές υποθέσεις θα αύξανε μόνο τον κίνδυνο τους. Ταυτόχρονα, πολλοί Γάλλοι αριστοκράτες έφυγαν από τη Γαλλία και εγκαταστάθηκαν σε γειτονικές χώρες, διέδιδαν τον φόβο για την Επανάσταση και επιζητούσαν ξένη στρατιωτική υποστήριξη υπέρ του Λουδοβίκου ΙΣΤ'.  Μετά την αποτυχημένη προσπάθεια του Λουδοβίκου και της οικογένειάς του να εγκαταλείψουν το Παρίσι με την ελπίδα να υποκινήσουν μια αντεπανάσταση, γεγονός γνωστό ως φυγή στη Βαρέν τον Ιούνιο του 1791, η βασιλική οικογένεια συνελήφθη, οδηγήθηκε πίσω στο Παρίσι και περιορίστηκε στο παλάτι του Κεραμεικού. Στις 6 Ιουλίου 1791, ο Λεοπόλδος εξέδωσε την Εγκύκλιο της Πάδοβας, καλώντας τους ηγεμόνες της Ευρώπης να συνασπισθούν απαιτώντας την αποκατάσταση της γαλλικής βασιλικής οικογένειας, πρόταση η οποία δεν έγινε δεκτή με ενθουσιασμό.

## Σκοπός
Ζητώντας από τις ευρωπαϊκές δυνάμεις να παρέμβουν σε περίπτωση απειλής του Λουδοβίκου, η διακήρυξη προοριζόταν να χρησιμεύσει ως προειδοποίηση στους Γάλλους επαναστάτες να σταματήσουν να παραβιάζουν τα προνόμια του βασιλιά και να επιτρέψουν την επιστροφή του στην εξουσία.

Η διακήρυξη ανέφερε ότι η Αυστρία θα κήρυττε πόλεμο κατά της Γαλλίας εάν και μόνο εάν όλες οι άλλες μεγάλες ευρωπαϊκές δυνάμεις συμμετείχαν επίσης στον πόλεμο. Ο Λεοπόλδος επέλεξε αυτή τη διατύπωση ώστε να μην αναγκαστεί να επέμβει, καθώς γνώριζε ότι ο Βρετανός πρωθυπουργός Γουίλιαμ Πιτ δεν υποστήριζε τον πόλεμο με τη Γαλλία. Εξέδωσε αυτήν τη διακήρυξη μόνο για να ικανοποιήσει τους Γάλλους μετανάστες που είχαν καταφύγει στη χώρα του και ζητούσαν ξένη παρέμβαση στην πατρίδα τους.

(Η Διάσκεψη του Πίλνιτς ασχολήθηκε κυρίως με το Πολωνικό ζήτημα και τον πόλεμο της Αυστρίας κατά της Οθωμανικής Αυτοκρατορίας.)

## Συνέπειες
Η Εθνοσυνέλευση της Γαλλίας ερμήνευσε τη διακήρυξη ότι ο Λεοπόλδος επρόκειτο να κηρύξει τον πόλεμο. Ριζοσπάστες Γάλλοι πολιτικοί που επιζητούσαν τον πόλεμο, όπως ο Ζακ-Πιερ Μπρισώ, τη χρησιμοποίησαν ως πρόσχημα για να αποκτήσουν επιρροή και να κηρύξουν τελικά τον πόλεμο στις 20 Απριλίου 1792, οδηγώντας στις εκστρατείες του 1792 του πολέμου του Πρώτου Συνασπισμού. 

## Εξωτερικοί σύνδεσμοι
Η Διακήρυξη του Πίλνιτς (ελληνικά)

## Παραπομπές


Κατηγορία:Γαλλική Επανάσταση
Κατηγορία:Ιστορία της Γαλλίας
Σοφία Χριστίνα του Βρανδεμβούργου-Μπαϊρόιτ

Η **Σοφία Χριστίνα του Βρανδεμβούργου-Μπαϊρόιτ** (*Sophie Christine von Brandenburg-Bayreuth*, 4 Ιανουαρίου 1710 - 13 Ιουνίου 1739) ήταν κόρη του Γεωργίου Φρειδερίκου Καρόλου του Βρανδεμβούργου-Μπαϊρόιτ.

## Βιογραφία
Η *Σοφία Χριστίνα Λουίζα* γεννήθηκε στις 4 Ιανουαρίου 1710 στο Κάστρο Βέφερλινγκεν, και ήταν το μεγαλύτερο παιδί και κόρη του Γεωργίου Φρειδερίκου Καρόλου του Βρανδεμβούργου-Μπαϊρόιτ και της Δωροθέας του Σλέσβιχ-Χόλσταϊν-Σόντερμπουργκ-Μπεκ.

Στις 11 Απριλίου 1731 παντρεύτηκε τον Αλέξανδρο Φερδινάνδο, Πρίγκιπα του Τουρν & Τάξις, στην Φραγκφούρτη. Μαζί απέκτησαν πέντε παιδιά:
*την Σοφία Χριστίνα (1731-1731).
*τον Κάρολο Άνσελμο (1733-1805), παντρεύτηκε (1) την Αυγούστα της Βυρτεμβέργης. Απέκτησαν 8 παιδιά και (2) την Ελισάβετ Χίλντεμπραντ φον Τράιν. Δεν απέκτησαν παιδιά.
*την Λουίζα Αυγούστα Καρλότα (1734-1735).
*τον Φρειδερίκο Αύγουστο (1736-1755).
*τον *Λουδοβίκο Φραγκίσκο* Κάρολο Λαμόραλ Ιωσήφ (1737-1738).

Πέθανε στις 13 Ιουνίου 1739 στις Βρυξέλλες σε ηλικία 29 ετών.

## Πρόγονοι

## Τίτλοι
*4 Ιανουαρίου 1710 – 11 Απριλίου 1731: *Η Γαληνοτάτη Υψηλότητα* Μαργραβίνη Σοφία Χριστίνα του Βρανδεμβούργου-Μπαϊρόιτ
*11 Απριλίου 1731 – 13 Ιουνίου 1739: *Η Γαληνοτάτη Υψηλότητα* Η Κληρονομική Πριγκίπισσα του Τουρν & Τάξις, Μαργραβίνη του Βρανδεμβούργου-Μπαϊρόιτ

## Παραπομπές


Κατηγορία:Οίκος των Χοεντσόλερν
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Κατηγορία:Μαργραβίνες του Βρανδεμβούργου-Μπαϊρόιτ
Κυβερνείο Ακάρ

Το **Κυβερνείο Ακάρ** (αραβικά: محافظة ) είναι το βορειότερο κυβερνείο του Λιβάνου. Περιλαμβάνει το Νομό Ακάρ, ο οποίος με τη σειρά του υποδιαιρείται σε 121 δήμους. Η πρωτεύουσα του κυβερνείου είναι η Χάλμπα. Καλύπτει μια έκταση 788 χλμ2 και οριοθετείται από τη Μεσόγειο Θάλασσα στα δυτικά, το Βόρειο Κυβερνείο στα νότια, το Κυβερνείο Μπάαλμπεκ-Χερμέλ στα νοτιοανατολικά και τα συριακά Κυβερνεία Ταρτούς και Χομς στα βόρεια και βορειοανατολικά αντίστοιχα. Η δυτική παράκτια πεδιάδα του κυβερνείου αποτελεί τη δεύτερη μεγαλύτερη γεωργική περιοχή του Λιβάνου, μετά την Κοιλάδα Μπεκάα, ενώ στο ανατολικό τμήμα του κυβερνείου βρίσκονται δασώδη βουνά που έχουν ενταχθεί σε καθεστώς εθνικού πάρκου.

Η Ύπατη Αρμοστεία του ΟΗΕ για τους Πρόσφυγες εκτίμησε το 2015 ότι ο πληθυσμός του κυβερνείου είχε 389.899 κατοίκους, συμπεριλαμβανομένων 106.935 εγγεγραμμένων προσφύγων του Συριακού Εμφυλίου Πολέμου και 19.404 Παλαιστινίων. Ο πληθυσμός αποτελείται κυρίως από Μουσουλμάνους Σουνίτες (70-75%) και ακολουθούν Χριστιανοί, Αλεβίτες και λίγοι Σιίτες. Το Ακάρ είναι το λιγότερο αστικοποιημένο κυβερνείο του Λιβάνου, με το 80% του πληθυσμού να ζει σε αγροτικές περιοχές.

Το Κυβερνείο Ακάρ δημιουργήθηκε με την ψήφιση του Νόμου 522 στις 16 Ιουλίου 2003, μέσω του διαχωρισμού του Νομού Ακάρ από το Βόρειο Κυβερνείο. Η ενεργοποίηση του νόμου ξεκίνησε το 2014 με τον διορισμό του πρώτου και νυν κυβερνήτη, Ιμάντ Λαμπάκη, όμως παραμένει ακόμη σε ελλιπές στάδιο. Η περιοχή του Ακάρ θεωρείται ιστορικά περιθωριοποιημένη και παραμελημένη από την κεντρική κυβέρνηση της Βηρυτού, ενώ παραμένει η φτωχότερη περιοχή του Λιβάνου και έχει το υψηλότερο ποσοστό αναλφαβητισμού της χώρας. Ακόμη, πάσχει από έλλειψη βασικών υποδομών και υπηρεσιών. Η πρόσφατη εισροή Σύρων προσφύγων έχει επιδεινώσει αυτά τα προβλήματα, με το ποσοστό ανεργίας στο κυβερνείο να φθάνει σχεδόν στο 60%, το 2015.

## Παραπομπές


## Εξωτερικοί σύνδεσμοι
* 

Κατηγορία:Διοικητικές διαιρέσεις του Λιβάνου